Pagtugdas nin nilalaog

An pagtugdas nin nilalaog iyo an akto nin pagprodusir asin pagheras nin impormasyon o media content para sa espesipikong paradalan, urog na sa kontekstong digital. Segun sa Dictionary.com, nagpapanungod an content sa "sarong bagay na dapat na pigpapahayag sa paagi kan ibang medium, siring kan pagtaram, pagsurat o maski arin kan manlaenlaen na arte" para sa pansadiring ekspresyon, distribusyon, marketing asin/o publikasyon. An pagtugdas nin nilalaog nasasakopan an manlaenlaen na mga aktibidad kabali an pagmantenir asin pag-update nin web sites, blogging, pagsurat nin artikulo, potograpiya, bidyograpiya, online komentaryo, social media accounts, asin pagliwat (editing) asin an pagdistribwir nin digital media. Sa sarong sarbey na kinondusir kan Pew, pigladawan an pagtugdas nin content bilang "an materyal na pigkokontribwir kan mga tawo sa online world."

Toltolan